- Hindi News
- National
- बड़े पैमाने पर नकली दवाओं के कारोबार का शक, मेडिकल से जुड़ी छह फर्मों पर छापेमारी
बड़े पैमाने पर नकली दवाओं के कारोबार का शक, मेडिकल से जुड़ी छह फर्मों पर छापेमारी
भास्कर संवाददाता|श्रीगंगानगर
बड़ेपैमाने पर नकली दवा के कारोबार का अंदेशा होने पर औषधि नियंत्रण विभाग ने शहर की 6 मेडिकल फर्मों पर छापेमारी करते हुए दवाओं के सेंपल लिए हैं। विभाग ने अलग-अलग दवाओं को सेंपल लेने के बाद फ्रीज कर दिया है। दवाओं की कीमत लाखों में है। छापे की कार्रवाई से मेडिसिन विक्रेताओं में दिनभर हड़कंप मचा रहा।
जानकारी के मुताबिक बीते दिनों एक दवा निर्माता कंपनी ने नकली स्किन क्रीम बाजार में बेचे जाने की सूचना औषधि नियंत्रक विभाग को दी। इस पर विभाग ने श्रीगंगानगर की छह मेडिकल फर्मों पर छापा मारा। विभाग ने सबसे पहले गोल बाजार के न्यू मेडिसिन प्वाइंट पर कार्रवाई की। इस फर्म में कार्रवाई के बाद अब तक करीब 13 लाख रुपए की दवाएं फ्रीज की हैं। यहां अलग-अलग बीमारी की कई दवाओं का स्टॉक मिला। हालांकि सभी मेडिकल फर्मों पर फ्रीज की गई दवाओं की कीमत लगभग 16 लाख रुपए आंकी गई है। इसके बाद पंचायती धर्मशाला के निकट निर्मल एजेंसी पर भी जांच टीम पहुंची। यहां करीब एक लाख रुपए की दवाएं फ्रीज की गई।
दिल्लीके ड्रग माफिया से जुड़े राजस्थान के तार (पढ़ें पेज 10)
बिल खंगाले तो हुआ लाखों के डिस्काउंट का खुलासा
विभागके अफसरों ने श्रीगंगानगर में मेडिकल फर्मों पर कार्रवाई के बाद दस्तावेज खंगाले। दस्तावेजों में सामने आए बिलों से कई जगह पर लाखों रुपए डिस्काउंट दिए जाने का खुलासा हुआ है। डिस्काउंट का इतना बड़ा प्रतिशत देखकर अफसर भी चौंक गए। फिलहाल इनके दस्तावेजों की जांच चल रही है। इसमें यह भी संभावना जताई जा रही है कि दवाओं का कारोबार प्रदेश लेवल के नेटवर्क के तहत हो रहा है।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva hin_Deva hin_Deva